Historicisme (eller «historisme») bruges i dag i mindst tre forskellige sammenhænge, med forskellig og til dels modsat mening: 
(herunder IKKE den mening, som Wikipedia nævner).
Er der ikke nogen, der kan gøre følgende:
1) ændre titlen på den nuværende artikel "Historicisme" til "Historicisme (arkitektur)"
2) lave artiklen historisme synonym med historicisme?
Som historiestuderende vil jeg bare lige gøre opmærksom på at historisme og historicisme "ikke" er det samme på dansk. De to begreber kan bruges i flæng om samme udtryk på engelsk, men ikke på dansk. Jeg vil citere fra grundbogen på de fleste humanistiske uddannelser i Danmark vedrørende videnskabsteori, "Humanistisk videnskabsteori", 2003, s. 174: 
En anden kilde til den terminologiske forvirring er, at vi egentlig ikke har at gøre med en, men med to betegnelser. På dansk såvel som på tysk findes der to termer: "historisme" (= historismus) og "historicisme" (historizismus). Ser man på andre europæiske hovedsprog findes der imidlertid kun en betegnelse: på engelsk "historicism", på fransk "historicisme" og på italiensk "storicismo".
Forholdet afføder ikke den store forvirring, så længe de to termer betyder det samme - altså bruges som synonomyer. Men så snart man begynder at skelne mellem 'historisme' og 'historicisme', må man gøre sig klart, at en sådan skelnen ikke lader sig udtrykke på en enkel måde på fx engelsk og fransk. Dette er af betydning ved læsning af udenlandsk faglitteratur og oversættelser [...]
Der kan være god grund til at skelne mellem 'historisme' og 'historicisme', fordi disse termer undertiden bliver brugt ikke som synonymer, men nærmest som antonymer - altså som begreber med et uforeneligt og modsatrettet betydningsindhold. [...]
"The Poverty of Historicism" - udgivet af videnskabsteoretikeren Karl R. Popper i 1957 - er et indædt opgør med en bestemt opfattelse af human- og samfundsvidenskabernes opgave og muligheder. Popper bruger termen 'historicisme' som betegnelse for den opfattelse, at der findes udviklingslove, der gælder for sociale helheder, og at det er muligt ved hjælp af sådanne love at forudsige, hvorledes historien vil forløbe i fremtiden. 'Historicisme' bruges her som betegnelse for en positivistisk eller i det mindste en meget nomotetisk forståelse af den opgave, som historisk-samfundsvidenskabelig forskning skal løse [...]
Historicisme i den popperske betydning udgør imidlertid et videnskabsteoretisk alternativ til den historistiske tradition, som Gadamer behandler i "Wahrheit und Methode". Denne historisme er ikke nomotetisk, men derimod idiografisk orienteret: den sigter ikke mod at opstille generelle lovmæssigheder, men ser det som forskerens opgave at give levende fremstilling af individuelle personer og institutioner i deres konkrete og specifikke historiske sammenhæng.
Vil man undgå den terminologiske forvirring, der findes inden for dette område, er det nødvendigt at skelne klart og skarpt mellem 'historisme' og 'historicisme'." 
Der fortsættes så med en længere redegørelse for historismen, som stadig findes og dyrkes, og endda har oplevet lidt af en renæssance indenfor historieforskningen for et årti eller mere siden (også nogle gange kaldet ny-historisme). Det synes som om at den popperske brug af 'historicisme' er en slags nedsættende betegnelse, og at der ikke er nogen, indenfor den danske betegnelse, der selv ville kalde sig historicister (altså måske hvis man ser bort fra den arkitektoniske side af sagen som jeg ikke har forstand på). Pointen er at indenfor historiefaget, og i det hele taget den humanistiske (og samfundsvidenskabelige) gren må 'historisme' på dansk være hovedbetydningen. --mvh 2. jun 2008, 22:36 (CEST)
En løsning ville være at have den historiske Ranke-skole under historisme, med en "Ikke at forveksle med historicisme (måske historicisme (flertydig) henvisning?)" øverst. Dernæst en historicisme (flertydig), som henviser til historicisme (arkitektur) og historicisme i Popper betydningen. Denne sidste har så en "Ikke at forveksle med historisme"-disclaimer øverst. Jeg vil gerne udvide historisme artiklen lidt, men jeg er desværre ikke kvalificeret til at skrive de andre to artikler. --mvh 2. jun 2008, 23:34 (CEST)
Historisme blev oprettet efter svensk forlæg. I "Politikens filosofileksikon" (red. Paul Lübcke) er der et opslag på historisme/historicisme, hvor man kan læse at der før 1945 ikke skelnedes skarpt mellem de to, men åbenbart derefter med Hayek og Popper der bruger "historicisme"; så forslaget herover lyder fornuftigt. -- Mvh 3. jun 2008, 08:50 (CEST)
